మార్చి నాటికి ద్రవ్యోల్బణం 6-6.5 శాతం: పీఎమ్‌ఈసీ
Hanumantha Reddy| Last Updated:       గురువారం,  22 మే 2014 (21:59 IST)
ఈ ఏడాది మార్చితో ముగిసే 2010-11 ఆర్థిక సంవత్సరం చివరినాటికి ద్రవ్యోల్బణం 6 శాతం నుంచి 6.5 శాతానికి దిగివస్తుందని ప్రధానమంత్రి ఆర్థిక సలహాదారు మండలి పేర్కొంది. డిసెంబర్ నెలలో ద్రవ్యోల్బణం 7 శాతానికి తగ్గవచ్చునని ప్రభుత్వం అంచనా వేస్తుంది.
అయితే రానున్న పరిపతి సమీక్షలో రిజర్వు బ్యాంకు కీలక వడ్డీ రేట్లను పెంచి ద్రవ్యలభ్యతను కఠినతరం చేసే అంశం మాత్రం ధరల ప్రవర్తన మీద ఆధారపడి ఉంటుందని, మరీ ముఖ్యంగా డిసెంబర్ 18, 2010 తర్వాతి వారాలలో ఆహార వస్తువుల ధరల ఆధారంగా బ్యాంకు స్పందిస్తుందని పీఎమ్‌ఈసీ తెలిపింది. ద్రవ్యోల్బణం రేటు 4 శాతానికి దిగివస్తే.. అప్పుడు సౌకర్యంగా పరిగణించవచ్చునని ప్రధానమంత్రి ఆర్థిక సలహాదారు మండలి (పీఎమ్ఈసీ) చైర్మన్ సి రంగరాజన్ తెలిపారు.
అయితే వాస్తవిక పరిస్థితులు మాత్రం ఇందుకు భిన్నంగా ఉన్నాయి. డిసెంబర్ నెలలో కూరగాయల ధరలు ముఖ్యంగా ఉల్లి, టమోటా, వెల్లుల్లి ధరలు కొండెక్కి కూర్చున్నాయి. అంతే కాకుండా పాల ధరలు కూడా ప్రియంగా మారాయి. ఈ నేపథ్యంలో ప్రభుత్వ అంచనాలు ఏ మేరకు ఫలితాలనిస్తాయో వేచి చూడాల్సిందే మరి.
సంబంధిత వార్తలు